**ข้อกฎหมาย**

ข้อบัญญัติองค์การบริหารส่วนจังหวัดบึงกาฬ เรื่อง การเรียกเก็บค่าธรรมเนียมบำรุงองค์การริหารส่วนจังหวัดจากผู้เข้าพักในโรงแรม พ.ศ.2555

**คำนิยาม**

**“โรงแรม”** หมายความว่า บรรดาสถานที่ทุกชนิดที่จัดตั้งขึ้นเพื่อรับสินจ้างสำหรับคนเดินทางหรือบุคคลที่ประสงค์จะหาที่อยู่หรือที่พักชั่วคราว

**“ผู้ประกอบการโรงแรม”** หมายความว่า ผู้ประกอบธุรกิจโรงแรม ตามพระราชบัญญัติโรงแรม พ.ศ.2547

**“ผู้จัดการโรงแรม”** หมายความว่า ผู้จัดการโรงแรม ตามพระราชบัญญัติโรงแรม พ.ศ.2547

**“ผู้พัก”** หมายความว่า คนเดินทางหรือบุคคลอื่นใดที่ ใช้บริการที่พักอาศัยในโรงแรมเพื่ออยู่หรือพักชั่วคราว

**“ค่าเช่าห้องพัก”** หมายความว่า ค่าเช่าห้องพักที่โรงแรมเรียกเก็บจากผู้พักและให้หมายความรวมถึงทรัพย์สิน ค่าตอบแทนซึ่งอาจคำนวณเป็นเงินได้

**“ค่าธรรมเนียม”** หมายความว่า ค่าธรรมเนียมบำรุงองค์การบริหารส่วนจังหวัดจากผู้เข้าพักในโรงแรม

**“องค์การบริหารส่วนจังหวัด”** หมายความว่า องค์การบริหารส่วนจังหวัดบึงกาฬ

 **ขั้นตอนการยื่นแบบและชำระค่าธรรมเนียม**

1. ผู้ประกอบการหรือผู้จัดการโรงแรมจัดเก็บนำส่งค่าธรรมเนียมที่องค์การบริหารส่วนจังหวัดบึงกาฬ ภายในวันที่ 10 ของเดือนถัดไป
2. แบบรายการนำส่งเงินค่าธรรมเนียมบำรุง องค์การบริหารส่วนจังหวัด แบบ อบจ.บก. 3
3. แบบรายงานการเรียกเก็บค่าธรรมเนียมบำรุงองค์การบริหารส่วนจังหวัด แบบ อบจ.บก. 2
4. แบบบัญชีผู้พักและรายละเอียดในการเรียกเก็บค่าธรรมเนียมบำรุงองค์การบริหารส่วนจังหวัด แบบ อบจ.บก รร.6

**ดาวน์โหลดแบบฟอร์ม http://buengkanpao.go.th**

****

 

 **อัตราค่าธรรมเนียม**

อัตราร้อยละ 1 ของค่าเช่าห้องพักโดยผู้ประกอบการและผู้จัดการโรงแรมเรียกเก็บค่าธรรมเนียมจากผู้พักแทนองค์การบริหารส่วนจังหวัดบึงกาฬ

 **ผู้ควบคุมและผู้จัดการโรงแรมมีหน้าที่ดังนี้หน้าที่**

1. ออกหนังสือรับรองการเรียกเก็บภาษีค่าธรรมเนียม

ให้แก่ผู้พักเพื่อเป็นหลักฐานการชำระค่าธรรมเนียมให้แก่องค์การบริหารส่วนจังหวัด

 2. จัดให้มีการปิดประกาศข้อบัญญัติไว้โดยเปิดเผยให้ผู้พักทราบ

 3. จัดทำบัญชีผู้พัก และรายละเอียดค่าธรรมเนียมที่เรียกเก็บตามแบบที่นายกองค์การบริหารส่วนจังหวัดประกาศกำหนด



**ช่องทางการยื่นแบบและการชำระภาษี**

**1.** ยื่นแบบด้วยตนเองและรับชำระเป็นเงินสดกับเจ้าหน้าที่ ณ องค์การบริหารส่วนจังหวัดบึงกาฬ

2. ยื่นแบบทางไปรษณีย์และชำระผ่านธนาณัติหรือตั๋วแลกเงิน หรือเช็ค ส่งมาที่องค์การบริหารส่วนจังหวัดบึงกาฬ

3. ยื่นแบบทางไปรษณีย์มาที่องค์การบริหารส่วนจังหวัด บึงกาฬและโอนเงินเข้าบัญชี ธนาคารกรุงไทย สาขาบึงกาฬ

เลขที่ 447-0-29255-9 (โทรแจ้งเจ้าหน้าที่หลังโอนเงิน)

**บทกำหนดโทษ**

1.) ผู้พักผู้ใดไม่เสียค่าธรรมเนียม ต้องระวางโทษจำคุกไม่เกิน 1 เดือน หรือปรับไม่เกิน 1,000 บาท หรือทั้งจำทั้งปรับ

2.) ผู้ประกอบการและผู้จัดการโรงแรมไม่เรียกเก็บค่าธรรมเนียม ต้องระวางโทษและจำคุกไม่เกิน 3 เดือน หรือปรับไม่เกิน 5,000 บาท หรือทั้งจำทั้งปรับ

3.) ผู้ประกอบการและจัดการโรงแรมผู้ใดไม่นำส่งค่าธรรมเนียมต้องระวางโทษจำคุกไม่เกิน 3 เดือน หรือปรับ ไม่เกิน 5,000 บาท หรือทั้งจำทั้งปรับ

4.) ผู้ใดแจ้งข้อความอันเป็นเท็จ ให้ถ้อยคำอันเป็นเท็จ หรือนำพยานหลักฐานเท็จมาแสดงเพื่อจะไม่เสียค่าธรรมเนียมไม่เรียกเก็บค่าธรรมเนียม หรือ ไม่นำส่งค่าธรรมเนียมต้องระวางโทษจำคุกไม่เกิน 6 เดือน หรือปรับไม่เกิน 10,000 บาท หรือทั้งจำทั้งปรับ

**เงินภาษีทุกบาทมีค่า ร่วมพัฒนาท้องถิ่นให้เจริญ**

**ร่วมใจพัฒนาบึงกาฬ โปรดเสียภาษีอย่างถูกต้อง**

**E-mail:Collect\_tax@buengkanpao.go.th**

**ท่านทราบหรือไม่ว่า**

**ท่านมีส่วนร่วมในการพัฒนาท้องถิ่นอย่างไร**

1. โครงการก่อสร้างสาธารณูปโภคพื้นฐาน เช่น ก่อสร้างถนน ไฟฟ้า ประปา แหล่งน้ำ เป็นต้น

2. โครงการส่งเสริมสาธารณสุข

3. โครงการรักษาสิ่งแวดล้อม เช่น การขุดลอกคูคลอง

4. โครงการส่งเสริมการศึกษา การกีฬา และนันทนาการ เช่น ก่อสร้างโรงเรียน,สร้างห้องสมุดประชาชน,สร้างสนามกีฬา

5. โครงการส่งเสริมการท่องเที่ยวในจังหวัดบึงกาฬ

6. โครงการส่งเสริมคุณภาพชีวิตเด็ก, สตรี, คนชราและผู้ด้อยโอกาส

7. โครงการบำรุงรักษาศิลปวัฒนธรรมประเพณี

 ฯลฯ

**สามารถสอบถามข้อมูลเพิ่มเติมได้ที่**

**- ฝ่ายเร่งรัดและจัดเก็บรายได้ กองคลัง**

**องค์การบริหารส่วนจังหวัดบึงกาฬ เลขที่ 198 ม.8 ต.บึงกาฬ อ.เมืองบึงกาฬ จ.บึงกาฬ 38000**

**- โทร.0-4249-2754-5 ต่อ 130**

**- ติดต่อผ่าน Application Line โดยสแกน คิวอาร์โค๊ตด้านล่าง**





**เอกสารประชาสัมพันธ์**

**การจัดเก็บค่าธรรมเนียมบำรุง**

**องค์การบริหารส่วนจังหวัด**

**จากผู้เข้าพักในโรงแรม**

**ร่วมมือกันชำระภาษี สร้างสรรค์สิ่งที่ดี**

**พัฒนาบึงกาฬก้าวไกล**

